घायल शबाना का आरोप है कि उनका भांजा मुनीर और कमरुद्दीन के बच्चों में खेलने के दौरान कहासुनी हो गई थी। मोहल्ले वालों ने दोनों परिवारों को समझाकर मामला शांत कर दिया था। रात को कमरुद्दीन गुट के लोग घर में घुस आए। घर में जो मिला उसकी पिटाई शुरू कर दी। विरोध पर घरेलू सामान तोड़ डाला। सूचना पर पहुंची पुलिस ने घायल महिला और बच्चों समेत पांच लोगों को जिला अस्पताल में भर्ती कराया है। प्रेमनगर पुलिस ने पीड़ित परिवार की तहरीर पर हमलावर कमरुद्दीन समेत छह लोगों के खिलाफ एनसीआर दर्ज की है।